hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հիվանդությունից մահացած զինծառայողի մեջքին կապտուկներ են եղել․ կասկածելի մահ Մարտակերտի հոսպիտալում | Forrights.am
ՀՀ զինված ուժերի գլխավոր շտաբի տվյալներով 2020 թվականի հունվարի 1-ից մինչև փետրվարի 17-ը բանակում գրանցվել է զինծառայողների մահվան 13 դեպք, որից 4-ը դժբախտ պատահարի հետևանքով են, 5 դեպքերը հանցագործությունների հետևանք են և  դրանց կապակցությամբ քրեական գործեր են հարուցվել, և 4-ը պայմանավորված են ծառայության հետ առնչություն չունեցող հանգամանքներով՝ հիվանդություն, անձնական խնդիրներ։ Այս նույն թվերը օրերս հանրային հեռուստատեսության եթերում կրկնեց վարչապետ Նիկոլ Փաշինյանը։ Սակայն վիճակագրությունն այս հավատ չի ներշնչում։ Կարող է պարզվել, որ մահերը,  որոնք համարվում են առողջական խնդիրների հետևանք, իրականում բոլորովին այլ պատճառներ ունեն։
Սակայն հարազատներն ունեն հիմքեր չհավատալու, որ տղայի մահվան պատճառը հիվանդությունն է եղել։ Նրա մայրը՝ Եսենիա Ղազարյանը վստահեցնում է՝ որդին մեկ տարուց ավելի ծառայել է և ոչ մի բողոք երբևիցե չի ունեցել։
Նա պատմում է, որ առնելով որդու մահվան լուրը, ուշագնաց է եղել։ «Ոտքերս թուլացան, էլ ոչինչ չեմ հիշում»։ Նրան տարել են հոգեբուժարան, սակայն թե ինչ է  իր հետ կատարվել այնտեղ՝ չի հիշում։ Երեք օր կինն անցկացրել է հոգեբուժարանում, ծանր վիճակում։
«Աչքերս բացեցի ուժեղ ցավ էի զգում, ուզեցի շարժվել, տեսա ձեռքերս ու ոտքերս կապած են։ Զգում էի, որ ցավում է, խնդրեցի, որ կապերը արձակեն։ Հարցնում էի՝ ինչու եք ինձ այստեղ բերել։ Ասեցին՝ լավ չես եղել, բերել են։ Մենակ գիտեմ, որ երկրորդ օրը ինձ քնաբեր տվեցին, որ քնեմ։ Երեք օր եմ մնացել, չորրորդ օրը եկավ աղջիկս ու ինձ տարավ»,- վերհիշում է այդ սարսափելի օրերի դեպքերը Եսենիան Forrights.am-ի հետ զրույցում։
Նա, փաստորեն բացակայել է՝ չի մասնակցել որդու հուղարկավորությանը, հրաժեշտ չի տվել նրան և սա է, որ ցավ ու տառապանք է պատճառում մորը։
Արմավիրի Ալաշկերտ գյուղի բնակիչ Արտյոմ Ղազարյանը զորակոչվել է 2018 թվականի հուլիսին։ Նա պիտանի է ճանաչվել  սահմանափակումներով ծառայության համար, քանի որ ունեցել է հարթաթաթություն և ողնաշարի խնդիր։
Զինվորական քննչական վարչության երրրորդ կայազորային բաժնի քննիչները պարզել են, որ եֆրեյտոր Արտյոմ Ղազարյանը, գտնվելով հսկիչ անցագրային կետի վերակարգում նշված շինության ներսում ուշաթափվել է և վայր է ընկել, այնուհետև ընդունվել է նույն զորամասի վերակենդանացման բաժանմունք, որտեղ մոտ մեկ ժամ անց արձանագրվել է սրտի կանգ և մահ։
Քրեական գործ է հարուցվել միաժամանակ երեք հոդվածներով՝ քրեական օրենսգրքի 315-րդ հոդվածի 2-րդ մասով՝ պաշտոնեական անփութություն, որն անզգուշությամբ առաջացրել է մարդու մահ և 376-րդ հոդվածի երկրորդ մասով՝ անփույթ վերաբերմունք ծառայության նկատմամբ, որն անզգուշությամբ առաջացրել է ծանր հետևանքներ։
Անցել է մոտ երկու ամիս, բայց մինչ օրս դատաբժշկական եզրակացություն չկա։
«Սպասում ենք էդ փաստաթղթին, որ իմանանք, ինչ է կատարվել մեր երեխու հետ։ Արդեն երկրորդ ամիսն է, չեն տալիս», — ասում է որդեկորույս մայրը։
Արտյոմ Ղազարյանի հայրը՝ Արթուր  Մխիթարյանը, նկատել է, որ որդու մեջքին ահռելի կապտուկներ կան, որոնք նրան կասկածելի են թվացել։  «Ջանն էր կապտած, մեջքի մեծ մասը, հասնում էր ոտքերին», — ասում է նա։
Երբ հարցրել է, թե ինչո՞ւ է այդպես, դատաբժիշկը պատասխանել է, թե մի քանի ժամ ճանապարհ են բերել, հնարավոր է, դա է եղել պատճառը։ Արթուր Մխիթարյաինին այս բացատրությունը արժանահավատ չի թվում։
Արտյոմ Ղազայանը մայրը՝ Եսենիա Ղազարյան
Լուսանկարները և տեսանյութը՝ Անի Գևորգյանի
Նախորդ նյութըՅ․ Խաչատուրովի, Ա․ Գևորգյանի և Ս․ Օհանյանի նկատմամբ քրեական հետապնդումը դադարեցնելու միջնորդություն ներկայացվեց
Հաջորդ նյութըՄարդու իրավունքների պաշտպանին առընթեր փորձագիտական խորհրդի նիստում քննարկվել է զորամասեր կատարած այցի արդյունքները
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.